**Taksometra pakalpojumu sniegšana Rīgā, Rīgas apkārtnē un Jūrmalā**

**TEHNISKĀ SPECIFIKĀCIJA**

1. Pakalpojums tiek sniegts nepārtraukti darbdienās un brīvdienās diennaktī jebkuros laika apstākļos pēc izsaukuma.

2. Pakalpojuma sniedzējam jānodrošina automašīnas pieejamību noteiktā vietā ne vēlāk kā 60 (sešdesmit) minūšu laikā no pieteikuma saņemšanas brīža vai uz konkrēti norādīto piebraukšanas laiku, kas tiks pieteikts ne vēlāk kā 60 (sešdesmit) minūtes iepriekš.

3. Pakalpojuma sniedzējam jānodrošina iespēja sniegt Pakalpojumu pēc izsaukuma ar 1 (vienu) automašīnu. Automašīnām, kas sniedz Pakalpojumu jābūt ar ne mazāk kā 4 (četru) pasažieru sēdvietām.

4. Pakalpojuma saņemšanas sākumu jānodrošina Rīgā, Rīgas apkārtnē (apmēram 50 km rādiusā) un Jūrmalā.

5. Pakalpojuma sniegšanas teritorija ir visa Latvija.

6. Pakalpojuma sniedzējam jābūt speciālai atļaujai (licencei) vai citam dokumentam, kas apliecina pretendenta tiesības nodarboties ar pasažieru autotransporta pārvadājumiem.

7. Automašīnām, kas sniedz Pakalpojumu, jābūt tehniskā, sanitārā kartībā un ar tiesībām piedalīties ceļu satiksmē.

8. Automašīnām, kas sniedz Pakalpojumu, jānodrošina salona iekšējais mikroklimats (kondicionieris, apsilde) atbilstoši laika apstākļiem.

9. Automašīnām, kas sniedz Pakalpojumu, jābūt aprīkotām ar sakariem (mobilais tālrunis vai radiosakari ar Pakalpojuma sniedzēja dispečeru).

10. Pakalpojuma sniedzējs nodrošina bezmaksas klienta kartes 100 gab. un to atjaunošanu.

11. Pakalpojumu sniedzējs sagatavo un nosūta rēķinu par sniegtajiem pakalpojumiem vienu reizi mēnesī par iepriekšējā mēnesī sniegtajiem pakalpojumiem (ne vēlāk par 5.datumu), kurā atšifrēti visi rēķina periodā uzskaitītie braucieni (klienta kartes numurs, nobrauktie km, maršruts, pārvadājuma laiks, datums, summa un tās atšifrējums atbilstoši tarifiem). Avansa maksājumi nav paredzēti.

12. Norēķināšanās notiek vienu reizi mēnesī, kārtējā mēnesī par iepriekšējo mēnesi, 30 kalendāra dienu laikā pēc rēķina saņemšanas.

13. Pakalpojuma sniedzējam jāpārvadā pasažierus (darbiniekus), kuri ir darba apģērbā (ar rokas bagāžu).

14. Pasūtītājs ir tiesīgs atcelt braucienu jebkurā brīdī, pat ja pasažieri jau ir iekāpuši autotransportā. Šajā gadījumā pasažierus ir jānogādā atpakaļ izsaukuma vietā un Pakalpojuma sniedzējs ir tiesīgs prasīt atlīdzību par nobrauktajiem kilometriem saskaņā ar Līgumā noteikto maksu par 1 (vienu) kilometru par faktiski nobrauktajiem kilometriem no pasažieru uzņemšanas brīža.